พระราชกฤษฎีกาจัดตั้งศูนย์คอมพิวเตอร์ มหาวิทยาลัยสงขลานครินทร์ พ.ศ. 2527
พระราชกฤษฎีกา
พระราชกฤษฎีกา
จัดตั้งศูนย์คอมพิวเตอร์
มหาวิทยาลัยสงขลานครินทร์
พ.ศ. ๒๕๒๗
 

ภูมิพลอดุลยเดช ป.ร.
ให้ไว้ ณ วันที่ ๒๐
เมษายน พ.ศ. ๒๕๒๗
เป็นปีที่ ๓๙
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรจัดตั้งศูนย์คอมพิวเตอร์ขึ้นในมหาวิทยาลัยสงขลานครินทร์

อาศัยอำนาจตามความในมาตรา ๑๕๙
ของรัฐธรรมนูญแห่งราชอาณาจักรไทย และมาตรา ๙ วรรคหนึ่ง
แห่งพระราชบัญญัติมหาวิทยาลัยสงขลานครินทร์ พ.ศ. ๒๕๒๒ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า
พระราชกฤษฎีกาจัดตั้งศูนย์คอมพิวเตอร์ มหาวิทยาลัยสงขลานครินทร์ พ.ศ. ๒๕๒๗

มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ ให้จัดตั้งศูนย์คอมพิวเตอร์ขึ้นในมหาวิทยาลัยสงขลานครินทร์

มาตรา ๔ ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้


ผู้รับสนองพระบรมราชโองการ
พลเอก ป. ติณสูลานนท์
นายกรัฐมนตรี
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
โดยที่การใช้เครื่องคอมพิวเตอร์มีความสำคัญต่อการพัฒนาการศึกษา การวิเคราะห์
การวิจัย และการบริหารงาน สมควรจัดตั้งศูนย์คอมพิวเตอร์ขึ้นในมหาวิทยาลัยสงขลานครินทร์
เพื่อให้การบริการคอมพิวเตอร์และอุปกรณ์ประมวลผลการเรียนการสอน การวิเคราะห์
การวิจัย และการบริหารงาน ภายในมหาวิทยาลัยสงขลานครินทร์และสถาบันการศึกษาในจังหวัดใกล้เคียง
และโดยที่พระราชบัญญัติมหาวิทยาลัยสงขลานครินทร์ พ.ศ. ๒๕๒๒ มาตรา ๙ วรรคหนึ่ง
กำหนดให้การจัดตั้งศูนย์ขึ้นในมหาวิทยาลัยต้องตราเป็นพระราชกฤษฎีกา จึงจำเป็นต้องตราพระราชกฤษฎีกานี้
















คุณากร/ผู้จัดทำ
๔ พฤษภาคม ๒๕๕๔
วิชชุตา/ผู้ตรวจ
๑๔ มิถุนายน ๒๕๕๔


















































[๑]
ราชกิจจานุเบกษา
เล่ม ๑๐๑/ตอนที่ ๕๕/ฉบับพิเศษ หน้า ๑/๒๗ เมษายน ๒๕๒๗